CELEX: 62012CA0195
Language: da
Date: 2013-09-26 00:00:00
Title: Sag C-195/12: Domstolens dom (Fjerde Afdeling) af 26. september 2013 — Industrie du bois de Vielsalm & Cie (IBV) SA mod Région wallonne (anmodning om præjudiciel afgørelse fra Cour constitutionnelle — Belgien) (Direktiv 2004/8/EF — anvendelsesområde — kraftvarmeproduktion og højeffektiv kraftvarmeproduktion — artikel 7 — national støtteordning, hvorved der tildeles supplerende »grønne certifikater« til kraftvarmeanlæg — tildeling af et større antal grønne certifikater til kraftvarmeanlæg, der i det væsentligste udnytter andre former for biomasse end træ og træaffald — lighedsprincippet og princippet om forbud mod forskelsbehandling — artikel 20 og 21 i Den Europæiske Unions charter om grundlæggende rettigheder)

23.11.2013   
            
            
               DA
            
            
               Den Europæiske Unions Tidende
            
            
               C 344/28
            
         Domstolens dom (Fjerde Afdeling) af 26. september 2013 — Industrie du bois de Vielsalm & Cie (IBV) SA mod Région wallonne (anmodning om præjudiciel afgørelse fra Cour constitutionnelle — Belgien)
   (Sag C-195/12) (1)
   
   (Direktiv 2004/8/EF - anvendelsesområde - kraftvarmeproduktion og højeffektiv kraftvarmeproduktion - artikel 7 - national støtteordning, hvorved der tildeles supplerende »grønne certifikater« til kraftvarmeanlæg - tildeling af et større antal grønne certifikater til kraftvarmeanlæg, der i det væsentligste udnytter andre former for biomasse end træ og træaffald - lighedsprincippet og princippet om forbud mod forskelsbehandling - artikel 20 og 21 i Den Europæiske Unions charter om grundlæggende rettigheder)
   2013/C 344/48
   Processprog: fransk
   
      Den forelæggende ret
   
   Cour constitutionnelle
   
      Parter i hovedsagen
   
   
      Sagsøger: Industrie du bois de Vielsalm & Cie (IBV) SA
   
      Sagsøgt: Région wallonne
   
      Sagens genstand
   
   Anmodning om præjudiciel afgørelse — Cour constitutionnelle — fortolkning af artikel 7 i Europa-Parlamentets og Rådets direktiv 2004/8/EF af 11. februar 2004 om fremme af kraftvarmeproduktion på grundlag af en efterspørgsel efter nyttevarme på det indre energimarked og om ændring af direktiv 92/42/EØF (EUT L 52, s. 50) — fortolkning af artikel 2 og 4 i Europa-Parlamentets og Rådets direktiv 2001/77/EF af 27. september 2001 om fremme af elektricitet produceret fra vedvarende energikilder inden for det indre marked for elektricitet (EFT L 283, s. 33) — fortolkning af artikel 22 i Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF (EUT L 140, s. 6) — fortolkning af artikel 6 TEU og af artikel 20 og 21 i Den Europæiske Unions charter om grundlæggende rettigheder — økonomiske støtteordninger begrænset til anlæg til højeffektiv kraftvarmeproduktion — forpligtelse eller tilladelse til eller forbud mod at udelukke kraftvarmeanlæg, der i det væsentligste udnytter træ eller træaffald, fra støtteforanstaltninger — lovgivningens overensstemmelse med lighedsprincippet
   
      Konklusion
   
   
               1)
            
            
               Artikel 7 i Europa-Parlamentets og Rådets direktiv 2004/8/EF af 11. februar 2004 om fremme af kraftvarmeproduktion på grundlag af en efterspørgsel efter nyttevarme på det indre energimarked og om ændring af direktiv 92/42/EØF skal fortolkes således, at dens anvendelsesområde ikke er begrænset til alene at omfatte kraftvarmeværker, der har karakter af anlæg til højeffektiv kraftvarmeproduktion som omhandlet i dette direktiv.
            
         
               2)
            
            
               På EU-rettens nuværende udviklingstrin er princippet om ligebehandling og princippet om forbud mod forskelsbehandling, der bl.a. er fastsat i artikel 20 og 21 i Den Europæiske Unions charter om grundlæggende rettigheder, ikke til hinder for, at medlemsstaterne, når de indfører nationale støtteordninger for kraftvarmeproduktion og elektricitet, der er produceret fra vedvarende energikilder, som dem, der er omhandlet i artikel 7 i direktiv 2004/8 og artikel 4 i Europa-Parlamentets og Rådets direktiv 2001/77/EF af 27. september 2001 om fremme af elektricitet produceret fra vedvarende energikilder inden for det indre marked for elektricitet, fastsætter en skærpet støtteforanstaltning som den i hovedsagen omhandlede, der kan omfatte alle de kraftvarmeanlæg, der i det væsentligste udnytter biomasse, med undtagelse af de anlæg, der i det væsentligste udnytter træ eller træaffald.
            
         
      (1)  EUT C 200 af 7.7.2012.